Mínusz tízben motorozni - fedett pályás vezetéstechnikai tréning
motoros vezetéstechnikabalesetmegelőzésHondaSafety-Hungary
Nógrádi Attila[origo]2010. 12. 22., 9:23|Utolsó módosítás:2010. 12. 22., 10:49|
Bokáig érő hóban és mínuszokban is lehet úgy motorozni, hogy szikrázva leérjen a lábtartó, csupán egy kis rutin és nem utolsó sorban egy fedett gokartpálya kell hozzá. Kipróbáltuk a Honda téli üzemmódra kapcsolt vezetéstechnikai kurzusát, amellyel a téli kényszerpihenő alatt is szinten tarthatjuk és fejleszthetjük motorozási tudásunkat.
Jó időben a gokartpálya közvetlen szomszédságában zajlik az oktatás
A hazai klíma sajnos nem igazán kedvez a motorosoknak, akik az ősz és a tél keménységétől függően akár fél év kényszerpihenőre is kényszerülhetnek, ami alól csak a fagyálló és futár motorosok kivételek. A garázsban letakart motornak megvan az a hátránya, hogy nem tudunk vele gyakorolni, így a nyár során kikristályosodott vezetési tudásunk óhatatlanul is megkopik a szezon kezdetére, mikor is jó pár hét és kilométer kell ahhoz, hogy ismét magabiztosan csavarhassuk a gázt. Ezt az évenként visszatérő újratanulási folyamatot tudjuk drasztikusan lerövidíteni illetve megszüntetni a Honda téli vezetéstechnikai tanfolyamával, amely egy fedett gokartpályán zajlik, így független az időjárási körülményektől.
Bójákkal alakítják ki a motoros gyakorlópálya nyomvonalát a kacskaringós gokartpályán
A helyszín és az ötlet meglehetősen kézenfekvő volt, hiszen a Honda Safety Hungary nevű vezetéstechnikai iskolája egy gokartpálya közvetlen szomszédságában működik évek óta, így innentől kezdve már csak a tanfolyam beköltöztetését kellett megoldani a tél beálltával. Túl nagy dologra azért nem kell gondolni, meglehetősen egyszerűen megy a motoros tanfolyam téliesítése, mindössze annyi történik, hogy a nyári pálya nyomvonalát a gokartpálya kanyarjaiban és egyeneseiben alakítják ki bójákkal, és már indulhat is a móka.
Nem infarktus kapott, csak a helyes testtartásról tart értekezést az instruktor
Az egynapos fedett pályás kurzus felépítése és a megszerezhető tudásanyag gyakorlatilag megegyezik a kültéri tanfolyamokéval, ám mivel nincs annyi idő ismerkedni a motorokkal és a különböző rutinfeladatok elsajátításával, alapfeltétel az 1-es szint, azaz a kezdő kétnapos tanfolyam elvégzése. Rövid bemutatkozás és eligazítás után egy kis reggeli tornával indul a nap, mialatt a bukókerettel gazdagon ellátott tanfolyam-motorok is bemelegednek. A már korábban bemutatott tanfolyamokhoz hasonlóan itt is szlalomból, eltolt szlalomból és kanyarodásból, fékgyakorlatból valamint lassú araszolásból áll a gyakorlati képzés, a különbség mindössze annyi, hogy nem egy betonplaccon, hanem egy kacskaringós gokartpályán kell a bójákat kerülgetni.
Nézze meg a kültéri tanfolyamon készült videónkat!
A kinti zimankótól megijedve többen is teljes téli felszerelésben vágtak neki a kurzusnak, ám meglehetősen hamar lekerültek a sálak és polárbélések, ugyanis a 10-15 fokos csarnokban hamar melege lesz az embernek a nagy bójakerülgetés közben. Rólam úgy három kör után kezdett el szakadni a víz, pedig pont ennyi kellett ahhoz, hogy elmúljon a kezdeti görcsölés és ne szorítsam elfehéredett ujjakkal a kormányt. Bár néhány perc motorozás után úgy éreztem, hogy ismét formába jöttem, a kör végén az instruktorunk nagyjából húsz dolgot említett, amit rosszul csináltam, kezdve a testtartástól, a gáz- és fékkezeléstől, szóval volt mit csiszolni. A változatosság kedvéért fordított irányba is végigmotoroztuk a pályát jó párszor, ami alatt folyamatos volt a visszajelzés, hogy min kéne javítani, majd egy kis pihenő után következett a nap fénypontja, a bóják nélküli motorozás.
Óriási élmény a gokartpálya szűk kanyarjai között leérinteni a bukókeret alját
Természetesen nem őrült verseny és lökdösődés következett a gokartpályán a bóják felszedése után, hanem dinamikus kanyargyakorlat különböző - kifelé, illetve befelé dőlő - testtartásokkal. Bár a gokartpálya tükörsima burkolata nem tűnt túl bizalomgerjesztőnek a nagyobb tempóhoz, mégis közel olyan tapadás volt rajta, mint a kültéri pályán, így nem kellett ahhoz hanyatt esni, hogy leérjenek a szűk kanyarokban a bukókeretek. Bő egyórás önfeledt kacskaringózás után mindenki fáradtan, de fülig érő mosollyal kászálódott le a motorokról, mínusz tíz fokban és bokáig érő hóban ennél több motorozás élményt begyűjteni nem sok helyen lehet.
Helyes testtartás és tekintet nélkül nem boldogulunk a szűk kanyarokban
A fedett pályás gyakorlati képzést egy emelt szintű műszaki oktatás zárja, amely során a helyes gumi-, olaj- és ruhavásárlástól kezdve a motorkerékpár alapvető megismeréséig kaphatunk hasznos információkat, illetve meg lehet beszélni, hogy még nagyjából hányat kell aludni az innen még nagyon távolinak tűnő szezonkezdésig.
Vidámparkba oltott motoros iskola a ringen
Túlélőkurzus motorosoknak
Honda-blokkolásgátló sportmotorra
Fordulatos történet: az első gázturbinás autó Ha ötvenes évek eleje, akkor jetkorszak: a sugárhajtású gépek megjelenése új távlatokat nyitott meg a légi közlekedésben, és egy ideig úgy tűnt, a szárazföldiben is. ...
Ahogy ez az idős úr leparkolt a boltnál, azért itthon meg is vernék
Egy Audi, amiben rettegnek az utasok, a sofőr pedig vigyorog - Audi RS 5 teszt (2018) A Porsche-motoros RS 5-ben az a jó, hogy négy ember kényelmes és kulturált túrakupéja is tud lenni, miközben a menetteljesítményeivel még az egzotikus szupersportautókat ...
Félig-meddig hungarikum az Évszázad autója - Ford T-Modell jubileum Makó nem csak a hagymára és a termálvízre büszke, hanem egy bajszos úriemberre is, aki Henry Ford megbízásából megalkotta az első népautót. A 15 millió tulajdonos ...
A legszebb Ferrarit a milliárdosok sem vehetik meg Csak egyetlen példány létezik a szépséges SP38-ból, amelynek formáját a legendás F40 inspirálta.
A pampák királya, szinkronizálva - Ford EcoSport 1.5 TDCi teszt Ha valaki tanácsot kér, azt szoktam mondani, manapság már nem gyártanak rossz autókat, nyugodtan lehet ízlés, tetszés alapján választani. De úgy tűnik, ezt a szabályt is ...
Cafe racer stílus, aldis áron - Suzuki SV650X Sosem kedveltem a kevert stílusokat, semmiben. Adj a Metallicához egy kis popzenét, és megszületik a nu metal. Keverd a klasszikus vonaltechnikát Van Gogh szín és ...
A lapra szerelt magyar midibusz - Ikarus 553 bemutató Itthon csak mutatóban maradt meg néhány az Ikarus szögletes midibuszából, amit eredetileg közel-keleti megrendelésre készítettek, rendszerint csehszlovák ...
Hatvanéves a Kádár-korszak hírhedt rendszáma Nagypapa Trabant kombija KE-64-39 táblával, fekete alapon fehér betűs Lada taxi, hátul kockatáblás Ikarus autóbusz, FU-kezdetű azonosítóval füstöt okádva vánszorgó IFA ...
Nagy változás az autózásban, új papír kell a kocsiba a forgalmi mellé Május 20-án új szabályok lépnek hatályba az autók műszaki vizsgáztatásával kapcsolatban, ennek pedig lesz egy fontos következménye a közlekedők számára is. Lesznek olyan ...
Forró nyarunk lesz, most kell felkészíteni az autó klímáját Ma már szinte minden autóban van légkondicionáló, más kérdés, hogy használatra alkalmas állapotban van-e. A karbantartásnak, tisztításnak és a feltöltésnek is ...
Amikor a közép- és a farmotor együtt 800 lóerő - Porsche Cayman és 911 összehasonlítás Kipróbáltuk a Porsche két sportkocsiját, a középmotoros 718 Caymant és a farmotoros 911 GTS-t. Mindkettő vonzó és gyors, de vajon miért kerül kétszer annyiba az utóbbi?
Burkolt szándék - áramvonalas motorkerékpár-tanulmányok A harmincas évek nagy áramvonalasítási hullámából épp csak a motorok maradtak ki. Tanulmányok azért készültek, bemutatunk öt típust, amik fejlesztésénél a minél ...
A baleset, amit egyetlen biztosító sem hinne el, ha nem lenne ez a videó
A szíve mélyén minden nő egy kicsit Liptai Claudia lenne?
A Liverpool kapusa legszívesebben beülne egy időgépbe
De miért robban fel a telefon a zsebünkben?
Dzsúdó és két lepke hosszabbította meg a Real Madrid egyeduralmát
Az NB I-es kapusra is hatással volt a BL-döntő, az év potyája Mezőköveseden
Csodacsere csodagólja: zsinórban harmadszor BL-győztes a Real Madrid
Egy Audi, amiben rettegnek az utasok, a sofőr pedig vigyorog - Audi RS 5 teszt (2018)
Hosszú Katinka újabb amerikai sikere
Ramos: Ronaldo nem fog ennél jobb helyet találni, ő a mi szupersztárunk
Lajosmizsei horror: összeszurkálta másfél éves kislányát egy férfi
Megszólalt a nő, akinek kisfiával vonat alá ugrott a nagymama
Ceglédberceli katasztrófa: tragikus véletlenen múlt az egyik utas élete